smcproject/ml-wiki-sentences huggingface dataset:
5 കോഴിക്കോട് എം.കെ. രാഘവൻ ഐ.എൻ.സി .
6 മലപ്പുറം എം.പി. അബ്ദുസമദ് സമദാനി ഇന്ത്യൻ യൂണിയൻ മുസ്ലീം ലീഗ് 7 പൊന്നാനി ഇ.
ടി. മുഹമ്മദ് ബഷീർ ഇന്ത്യൻ യൂണിയൻ മുസ്ലീം ലീഗ് 8 പാലക്കാട് വി.കെ. ശ്രീകണ്ഠൻ ഐ.എൻ.സി .
9 ആലത്തൂർ രമ്യ ഹരിദാസ് ഐ.എൻ.സി .
10 തൃശ്ശൂർ ടി.എൻ. പ്രതാപൻ ഐ.എൻ.സി .
11 ചാലക്കുടി ബെന്നി ബെഹനാൻ ഐ.എൻ.സി .
12 എറണാകുളം ഹൈബി ഈഡൻ ഐ.എൻ.സി .
13 ഇടുക്കി ഡീൻ കുര്യാക്കോസ് ഐ.എൻ.സി .
14 കോട്ടയം തോമസ് ചാഴിക്കാടൻ കെ.സി.(എം) 15 ആലപ്പുഴ എ.എം. ആരിഫ് സിപി ഐ (എം) 16 മാവേലിക്കര കൊടിക്കുന്നിൽ സുരേഷ് ഐ.എൻ.സി 17 പത്തനംതിട്ട ആന്റോ ആന്റണി ഐ.എൻ.സി. 18 കൊല്ലം എൻ.കെ. പ്രേമചന്ദ്രൻ ആർ എസ് പി 19 ആറ്റിങ്ങൽ അടൂർ പ്രകാശ് ഐ.എൻ.സി .
20 തിരുവനന്തപുരം ശശി തരൂർ ഐ.എൻ.സി .
രാജ്യസഭാംഗങ്ങളുടെ പട്ടിക
ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ കേരളത്തിൽ നിന്നും 9 അംഗങ്ങളുണ്ട് .
പാർലമെന്റംഗത്തിന്റെ പേര് രാഷ്ട്രീയ കക്ഷി 1 പി.വി. അബ്ദുൽ വഹാബ് മുസ്‌ലിം ലീഗ് 2 ജെബി മേത്തർ ഹിഷാം ഇന്ത്യൻ നാഷണൽ കോൺഗ്രസ് 3 എളമരം കരീം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 4 ജോസ് കെ. മാണി കേരള കോൺഗ്രസ് (എം) 5 ജോൺ ബ്രിട്ടാസ് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 6 പി. സന്തോഷ് കുമാർ കമ്മ്യൂണിസ്റ്റ് പാർട്ടി ഓഫ് ഇന്ത്യ 7 എ.എ. റഹീം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 8 ബിനോയ് വിശ്വം കമ്മ്യൂണിസ്റ്റ് പാർട്ടി ഓഫ് ഇന്ത്യ 9 ഡോ. വി. ശിവദാസൻ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) അവലംബം
കേരളത്തിലെ ഹനഫികൾ ഈ ലേഖനം ഹനഫി മദ്ഹബ് എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
സുന്നി ഇസ്ലാമിലെ നാലുമതവിഭാഗങ്ങളിൽ ഒന്നാണ് ഹനഫി (The Hanafi (Arabic: حنفي‎‎ Ḥanafī)).
Abū Ḥanīfa an-Nu‘man ibn Thābit (d. 767)യുടെ പേരിൽ ആണ് ഇത് അറിയപ്പെടുന്നത്.
മ്റ്റു മൂന്നെണ്ണം Maliki, Shafi'i and Hanbali എന്നിവയാണ്.
കേരളത്തിൽ, കാസറഗോഡ് ജില്ലയിലെ തീരപ്രദേശത്ത് ഇവർ വസിക്കുന്നുണ്ട്.
ഉപ്പളയിലാണു് ഇവർ കൂടുതലായും താമസിക്കുന്നത്.
കേറളത്തിലെ ഹനഫികളുടെ ചരിത്രം
തുർക്കിയിൽ നിന്നും 1875 മുതൽ ഉപ്പളയിൽ കുടിയേറിപ്പാർത്തവരാണ് ഹനഫികൾ, ടിപ്പുവിന്റെ പടയോട്ടക്കാലത്ത് പടയാളികളായി എത്തിയ ഇവർ ടിപ്പുവിന്റെ അനുതിയോടെ ഇവിടെ താമസിച്ചു തുടങ്ങി.
കൃഷിയും കപ്പഷ ജോലിയുമാണ് ഹനഫികളുടെ പ്രധാന വരുമാനമാർഗ്ഗം സംസ്കാരം
പൊതുവെ ശാന്തരും ദാനശിലരുമാണിവർ.
ഇസ്ലാം മത വിശാവസികളായ ഇവർ ആചാരങ്ങൾ പാലികുന്നതിൽ ഏറെ ശ്രദ്ധകൊടുകുന്നു
കേരളത്തിൽ നടന്ന ഭൂകമ്പങ്ങൾ
ഭൂകമ്പസാദ്ധ്യതകൾ പരിഗണിക്കുമ്പോൾ, ഇന്ത്യൻ ഫലകത്തിന്റെ ഏറ്റവും സുരക്ഷിതമായ ഭാഗമെന്നു കരുതപ്പെടുന്ന ഒരു പ്രദേശത്താണ് കേരളമുള്ളത് .
ശാസ്ത്രഭാഷ്യത്തിൽ ഈ പ്രദേശത്തെ ‘ദക്ഷിണേന്ത്യൻ പരിച’ (The South Indian Shield) എന്നു വിളിക്കുന്നു .
അതുകൊണ്ട് കേരളത്തിൽ വൻ ചലനങ്ങൾ പ്രതീക്ഷിക്കുന്നില്ല.
എങ്കിലും ലാത്തൂർ ഭൂകമ്പം ഉണ്ടായത് ഇത്തരമൊരു പ്രദേശത്തായിരുന്നതിനാൽ സാധ്യതകൾ തള്ളിക്കളയാനാവില്ല.
കേരളം നവീകരിച്ച മെർക്കാലി മാപിനിയിൽ 7 വരെ രേഖപ്പെടുത്താവുന്ന പ്രദേശമായാണ്  ഇന്ത്യൻ നിലവാര കാര്യാലയം (ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്) കണക്കാക്കുന്നത് എറണാകുളത്തെ വൈപ്പിൻ ദ്വീപ് വേമ്പനാട്ട് കായലിൽ നിന്ന് ഉയർന്നു വന്നത് 1341-ൽ ഉണ്ടായ ഒരു ഭൂകമ്പത്തെ തുടർന്നാണ് .
2000 ഡിസംബർ 12-ന് ആണ് കേരളത്തിൽ സമീപകാലത്തെ ഏറ്റവും വലിയ ഭൂകമ്പം ഉണ്ടായത്.
ഇടുക്കി ജില്ലയിൽ മേലുകാവിനടുത്ത് പ്രഭവസ്ഥാനം കണക്കാക്കപ്പെട്ട ഈ ഭൂചലനം റിച്ചർ മാപിനിയിൽ 5 രേഖപ്പെടുത്തിയിരുന്നു.
കാ‍സർഗോഡും കണ്ണൂരുമൊഴിച്ച് കേരളത്തിലെല്ലായിടത്തും തമിഴ്നാട്ടിൽ നീലഗിരി, കോയമ്പത്തൂർ, തേനി, മധുര ജില്ലകളിലും ഈ ഭൂകമ്പം അനുഭവപ്പെട്ടു.
1998 ജൂണിൽ നെടുങ്കണ്ടം കേന്ദ്രമാക്കി 4.5 പരിമാണമുള്ള മറ്റൊരു ഭൂകമ്പവുമുണ്ടായിട്ടുണ്ട്.
കേരളത്തിനടുത്ത് കോയമ്പത്തൂരിൽ 1990-ൽ സാമാന്യം ശക്തമായ (റിച്ചർ മാപിനിയിൽ 5.5) ഭൂകമ്പമുണ്ടായിട്ടുണ്ട്.
1994-ൽ തൃശൂർ ജില്ലയിൽ ദേശമംഗലം കേന്ദ്രമായി റിച്ചർ മാപിനിയിൽ 4.3 ശക്തിയുള്ള ഭൂകമ്പം ഉണ്ടായിട്ടുണ്ട്.
ഇടുക്കി കേന്ദ്രമായി 1988  ജൂൺ 07 -നു രണ്ടു ഭൂകമ്പങ്ങളുണ്ടായി 4.5, 4.1 എന്നിങ്ങനെയായിരുന്നു ഇവയുടെ റിച്ചർ പരിമാണം.
തൊട്ടടുത്ത ദിവസം 3.4 ശക്തിയുള്ള മറ്റൊരു ഭൂകമ്പവും ഇവിടെ ഉണ്ടായി.
2006 ഡിസംബർ 20-ന് മലപ്പുറം , തൃശൂർ ‍, പാലക്കാട് ജില്ലകളിൽ റിച്ചർ മാപിനിയിൽ 2.8 രേഖപ്പെടുത്തിയ ഭൂകമ്പം ഉണ്ടായി.
കുന്നംകുളത്തിനടുത്ത കടങ്ങോട് പ്രദേശത്താണ് ഇതിന്റെ പ്രഭവകേന്ദ്രം കണ്ടെത്തിയത്.
തുടർന്ന് ഡിസംബർ 27-ന് റിച്ചർ മാപിനിയിൽ 3.0 രേഖപ്പെടുത്തിയ മറ്റൊരു ഭൂകമ്പവും ഉണ്ടായി ചരിത്രം
ഔദ്യോഗികരേഖകൾ അനുസരിച്ച്  1819 മുതൽ 2005 വരെയുള്ള കാലഘട്ടത്തിൽ കേരളത്തിലും പരിസരപ്രദേശങ്ങളിലും സംഭവിച്ചിട്ടുള്ള ഭൂകമ്പങ്ങളുടെ വിശദവിവരങ്ങൾ താഴെ കാണാം.
അക്ഷാംശം വടക്കു് 6.25° മുതൽ 12.25° വരെയും രേഖാംശം കിഴക്കു്  73.5° മുതൽ 79.5° വരെയും ഉൾപ്പെടുന്ന മേഖലയിലെ വിവരങ്ങളാണു് ഇതു്.
['സ്രോതസ്സ്: GSI (2000) Seismo-tectonic Atlas of India and its Environs.
(റൂർക്കി ഐ.ഐ.ടി.യിലെ ഭൂകമ്പസാങ്കേതികവിദ്യാവിഭാഗം മുല്ലപ്പെരിയാർ അണക്കെട്ടിന്റെ സുരക്ഷിതത്വത്തെക്കുറിച്ച് നടത്തിയ പഠനറിപ്പോർട്ട് പ്രകാരം - 2008 മേയ്)]''
ക്ലോറോട്രിയാനിസീൻ
ക്ലോറോട്രിയാനിസെൻ (CTA), ട്രൈ-പി-അനിസിൽക്ലോറോഎത്തിലീൻ (TACE) എന്നും അറിയപ്പെടുന്നു, കൂടാതെ Tace എന്ന ബ്രാൻഡ് നാമത്തിൽ വിൽക്കുകയും ചെയ്യുന്നു, ഇത് ഡൈതൈൽസ്റ്റിൽബെസ്ട്രോൾ (DES) മായി ബന്ധപ്പെട്ട ഒരു നോൺ-സ്റ്റിറോയിഡൽ ഈസ്ട്രജനാണ്.
ഇംഗ്ലീഷ്: Chlorotrianisene.
ഇത് മുമ്പ് ആർത്തവവിരാമത്തിന്റെ ലക്ഷണങ്ങളും ഈസ്ട്രജന്റെ കുറവും ചികിത്സിക്കാൻ ഉപയോഗിച്ചിരുന്നു.
സ്ത്രീകളിലും പുരുഷന്മാരിലും പ്രോസ്റ്റേറ്റ് കാൻസർ, മറ്റ് സൂചനകൾക്കൊപ്പം, എന്നാൽ അതിനുശേഷം നിർത്തലാക്കി, ഇപ്പോൾ ലഭ്യമല്ല വായിലൂടെയാണ് എടുക്കുന്നത്.
റഫറൻസുകൾ 1 2 3 1 2 1 2 ↑ ↑ ↑ ↑
ക്ലോവിസ്
ക്ലോവിസ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയ യിലെ ഫ്രെസ്നോ കൗണ്ടി യിലെ ഒരു നഗരമാണ്.
2016 ൽ ഈ നഗരത്തിലെ ജനസംഖ്യ 106,583 ആയി കണക്കാക്കപ്പെട്ടിരിക്കുന്നു.
ക്ലോവിസ് നഗരം സ്ഥിതിചെയ്യുന്നത് ഫ്രെസ്നോ നഗരമദ്ധ്യത്തിന് 6.5 മൈൽ (10.5 കിലോമീറ്റർ) വടക്കുകിഴക്കായി സമുദ്രനിരപ്പിൽനിന്ന് 361 അടി (110 മീറ്റർ) ഉയരത്തിലാണ്.
അവലംബം ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ U.S. Geological Survey Geographic Names Information System: ക്ലോവിസ്
ക്ലോവർഡെയിൽ
ക്ലോവർഡെയിൽ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സോനാമാ കൗണ്ടി യിലെ ഒരു നഗരമാണ്.
സാൻ ഫ്രാൻസിസ്കോ നോർത്ത് പസഫിക് റെയിൽറോഡ് 1872 ൽ ക്ലോവർഡെയിലിലെത്തി.
ക്ലോവർഡെയിൽ റാഞ്ചെറിയ ഓഫ് പൊമോ ഇന്ത്യൻസ് ഓഫ് കാലിഫോർണിയയുടെ ആസ്ഥാനം ഇവിടെയാണ്.
ഐക്യനാടുകളുടെ 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 8,618 ആയിരുന്നു.
അവലംബം ↑ ↑ ↑ ↑ ↑ U.S. Geological Survey Geographic Names Information System: Cloverdale 1 2
ക്ലോസ്-അപ്പ് ലെൻസ് ഇംഗ്ലീഷ് വിലാസം https://ml.wikipedia.org/wiki/Close-up_lens മൂന്ന് ക്ലോസപ്പ് ലെൻസുകളുടെ സെറ്റ് സാധാരണ ക്ലോസ്-അപ്പ് ലെൻസ് ക്ലോസ്-അപ്പ് ഫോട്ടോഗ്രാഫിയുടെ ഒപ്റ്റിക്കൽ സ്കീം.
1 - Close-up lens.
2 - Camera objective lens (set to infinity).
3 - Camera.
4 - Film or CCD plane.
y - Object y" - Image 3 ഡയോപ്റ്റർ അക്രോമാറ്റിക് ക്ലോസ്-അപ്പ് ലെൻസ് ഉപയോഗിച്ച് എടുത്ത ഫോട്ടോ
ഫോട്ടോഗ്രാഫിയിൽ , മാക്രൊ ഫോട്ടോഗ്രഫിക്ക് വേണ്ടി നിർമ്മിച്ചിട്ടുള്ള പ്രത്യേക പ്രൈമറി ലെൻസുകളുടെ സഹായം ഇല്ലാതെ തന്നെ മാക്രോ ഫോട്ടോകൾ എടുക്കാൻ സഹായിക്കുന്ന ലെൻസുകൾ ആണ് ക്ലോസ്-അപ്പ് ലെൻസുകൾ .
ഇവ ചിലപ്പോൾ ക്ലോസ്-അപ്പ് ഫിൽട്ടർ അല്ലെങ്കിൽ മാക്രോ ഫിൽട്ടർ എന്നും അറിയപ്പെടുന്നു.
അടുത്തുള്ള വസ്തുക്കളിൽ ഫോക്കസ് ചെയ്യാൻ, പ്രൈമറി ലെൻസിന്റെ പവർ കൂട്ടുകയാണ് ഇത്തരം ലെൻസുകൾ ചെയ്യുന്നത്.
ഫോട്ടോഗ്രാഫിക് ഫിൽട്ടറുകൾ നിർമ്മിക്കുകയും വിതരണം ചെയ്യുകയും ചെയ്യുന്നവർ തന്നെയാണ് ഇത്തരം ലെൻസുകളും നിർമ്മിച്ച് വിതരണം ചെയ്യുന്നത്.
എന്നിരുന്നാലും, അവ ലെൻസുകളാണ്, ഫിൽട്ടറുകളല്ല.
ചില നിർമ്മാതാക്കൾ ക്ലോസ് അപ്പ് ലെൻസുകളുടെ ഒപ്റ്റിക്കൽ പവർ അളക്കുന്ന യൂണിറ്റ് ഡയോപ്റ്റർ ആയതിനാൽ, അവരുടെ ക്ലോസപ്പ് ലെൻസുകളെ ഡയോപ്റ്ററുകളിൽ വിശേഷിപ്പിക്കുന്നുണ്ട്.
എക്സ്റ്റൻഷൻ ട്യൂബുകളിൽ നിന്ന് വ്യത്യസ്തമായി ക്ലോസ്-അപ്പ് ലെൻസ് ഉപയോഗം എക്സ്പോഷറിനെ ബാധിക്കില്ല, അതുകൊണ്ട് മാക്രോ അല്ലാത്ത ലെൻസ് ഉപയോഗിച്ച് മാക്രോ ഫോട്ടോഗ്രാഫി ചെയ്യാൻ ക്ലോസ് അപ്പ് ലെൻസുകൾ ഉപയോഗിക്കാം.
ഒപ്റ്റിക്കൽ പവർ
ക്ലോസ്-അപ്പ് ലെൻസുകളെ പലപ്പോഴും അവയുടെ ഡയോപ്റ്ററുകളിൽ ഉള്ള ഒപ്റ്റിക്കൽ പവർ ഉപയോഗിച്ച് സൂചിപ്പിക്കാറുണ്ട്.
മീറ്ററിലെ ഫോക്കൽ ദൂരത്തിന്റെ വിപരീതമാണ് അതിന്റെ ഒപ്റ്റിക്കൽ പവർ.
ഒരു ക്ലോസപ്പ് ലെൻസിന്റെ ഡയോപ്റ്റർ മൂല്യം പോസിറ്റീവ് ആണ്.
ഡയോപ്റ്ററിൽ ഉള്ള പവർ കൂടുന്നതിന് അനുസരിച്ച് ലെൻസ് നൽകുന്ന മാഗ്നിഫിക്കേഷനും കൂടും.
വലിയ പവറുകൾക്കായി നിരവധി ക്ലോസപ്പ് ലെൻസുകൾ കൂട്ടിച്ചേർത്തും ഉപയോഗിക്കാം.
കൂട്ടിച്ചേർക്കുന്ന ലെൻസുകളുടെ ഒപ്റ്റിക്കൽ ശക്തികളുടെ ആകെത്തുകയാണ് കോമ്പിനേഷന്റെ ഒപ്റ്റിക്കൽ പവർ.
ഉദാഹരണത്തിന്, +1 മുതൽ +7 വരെയുള്ള എല്ലാ പവറും ലഭ്യമാകാൻ, +1, +2, +4 ഡയോപ്റ്റർ ഉള്ള ലെൻസുകൾ സംയോജിപ്പിച്ച് ഉപയോഗിച്ചാൽ മതിയാകും.
പ്രവർത്തന ദൂരവും മാഗ്‌നിഫിക്കേഷനും
ക്ലോസ്-അപ്പ് ലെൻസുകൾ ഒരു ലെൻസിന്റെ യഥാർഥത്തിലുള്ള പരമാവധി ഫോക്കസ് ദൂരവും, കുറഞ്ഞ ഫോക്കസ് ദൂരവും വ്യത്യാസപ്പെടുത്തുന്നു.
പരമാവധി അകലത്തിൽ
അനന്തതയിലേക്ക് ഫോക്കസ് ചെയ്ത ലെൻസിലേക്ക് ഒരു ക്ലോസ്-അപ്പ് ലെൻസ് ചേർക്കുന്നത് ക്ലോസ്-അപ്പ് ലെൻസിന്റെ ഫോക്കൽ ലെങ്ത്, അതായത് അതിന്റെ ഒപ്റ്റിക്കൽ പവറിന്റെ വിപരീതത്തിലേക്ക് ഫോക്കസ് പോയിന്റ് മാറ്റുന്നു.
ഇതായിരിക്കും കോമ്പിനേഷന്റെ പരമാവധി പ്രവർത്തന ദൂരം:
X max = 1 D {\displaystyle X_{\text{max}}={\frac {1}{D}}}
ഈ ദൂരം ചിലപ്പോൾ മില്ലീമീറ്ററിൽ ലെൻസിൽ തന്നെ രേഖപ്പെടുത്തിയിട്ടുണ്ടാകും.
ഒരു +3 ക്ലോസപ്പ് ലെൻസിന് പരമാവധി പ്രവർത്തന ദൂരം 1/3 മീറ്റർ അതായത് 0.333 മീ.
(അല്ലെങ്കിൽ 333 മി.മീ.) ആണ്.
ഒബ്ജക്ടീവ് ലെൻസിന്റെ ( എഫ് ) ഫോക്കൽ ദൂരത്തെ (മീറ്ററിൽ) ക്ലോസ്-അപ്പ് ലെൻസിന്റെ ഫോക്കൽ ദൂരം കൊണ്ട് ഹരിച്ചാർ കിട്ടുന്ന സംഖ്യ ആയിരിക്കും അതിന്റെ മാഗ്നിഫിക്കേഷൻ.
അതല്ലെങ്കിൽ ഒബ്ജക്ടീവ് ലെൻസിന്റെ ഫോക്കൽ ദൂരം (മീറ്ററിൽ) ക്ലോസ്-അപ്പ് ലെൻസിന്റെ ഡയോപ്റ്റർ മൂല്യം ( ഡി ) കൊണ്ട് ഗുണിച്ചാലും മാഗ്നിഫിക്കേഷൻ കണക്കാക്കാൻ കഴിയും.
M X max = f D {\displaystyle M_{X{\text{max}}}=fD}
ഉദാഹരണത്തിന് ലെൻസിന് 300 മി.മീ.
ഫോക്കൽ ദൂരവും ക്ലോസപ്പ് ലെൻസിന് 3 ഡയോപ്റ്റർ പവറും ഉണ്ടെങ്കിൽ ഇതു രണ്ടും ചേർത്താലുള്ള മാഗ്‌നിഫിക്കേഷൻ 0.3×3 = 0.9 ആയിരിക്കും.
കുറഞ്ഞ ദൂരത്തിൽ
ഒബ്ജക്ടീവ് ലെൻസിന് ഫോക്കസ് ചെയ്യാൻ കഴിയുന്ന ഏറ്റവും കുറഞ്ഞ ദൂരത്തിൽ ഫോക്കസ് ചെയ്യുന്ന ഒരു ക്യാമറയിലേക്ക് നിങ്ങൾ ഒരു ക്ലോസ്-അപ്പ് ലെൻസ് ചേർക്കുമ്പോൾ, ഫോക്കസ് ഇനിപ്പറയുന്ന സൂത്രവാക്യം പ്രകാരമുള്ള ദൂരത്തേക്ക് നീങ്ങും:
X min = X D X + 1 {\displaystyle X_{\text{min}}={\frac {X}{DX+1}}}
ഒബ്ജക്ടീവ് ലെൻസിന് (ഫോക്കസ് ചെയ്യാൻ കഴിയുന്ന ഏറ്റവും കുറഞ്ഞ ദൂരം -മീറ്ററിൽ) ആണ് എക്സ് , ക്ലോസ്-അപ്പ് ലെൻസിന്റെ ഡയോപ്റ്റർ മൂല്യം ആണ് ഡി .
ക്ലോസ്-അപ്പ് ലെൻസ് ഉപയോഗിച്ച് നിങ്ങൾക്ക് ചിത്രമെടുക്കാൻ കഴിയുന്ന ഏറ്റവും കുറഞ്ഞ പ്രവർത്തന ദൂരം ഇങ്ങനെ കണക്കാക്കാം.
ഉദാഹരണത്തിന്, 1.5 മീറ്ററിൽ ഫോക്കസ് ചെയ്യാൻ കഴിയുന്ന ലെൻസ് +3 ഡയോപ്റ്റർ ക്ലോസ്-അപ്പ് ലെൻസുമായി സംയോജിപ്പിച്ചാൽ കുറഞ്ഞ പ്രവർത്തന ദൂരം 1.5/(3×1.5 + 1) = 0.273 m വരും.
അത്തരം അവസ്ഥകളിലെ മാഗ്‌നിഫിക്കേഷൻ കണ്ടുപിടിക്കാൻ ഇനിപ്പറയുന്ന സൂത്രവാക്യം ഉപയോഗിക്കാം:
M X min = M X ( D X + 1 ) {\displaystyle M_{X{\text{min}}}=M_{X}(DX+1)}
ക്ലോസ്-അപ്പ് ലെൻസ് ഇല്ലാതെ X ദൂരത്തിലെ മാഗ്നിഫിക്കേഷനാണ് M X.
മുകളിലുള്ള ഉദാഹരണത്തിൽ, Xmin ദൂരത്തിലെ മാഗ്‌നിഫിക്കേഷൻ (3×1.5 + 1) = 5.5 ആയിരിക്കും.
ഈ Xmin ദൂരത്തിലായിരിക്കും ഏറ്റവും കൂടുതൽ മാഗ്നിഫിക്കേഷൻ ലഭിക്കുക.
ഒപ്റ്റിക്കൽ പ്രശ്നങ്ങൾ
ചില സിംഗിൾ-എലമെൻറ് ക്ലോസപ്പ് ലെൻസുകൾ കഠിനമായ ഡിസ്ടോർഷനുകൾ ഉണ്ടാക്കാറുണ്ട്, എന്നാൽ ഉയർന്ന നിലവാരമുള്ള ആക്രൊമാറ്റിക് ഡബ്ലറ്റ് ക്ലോസപ്പ് ലെൻസുകൾ മികച്ച ഇമേജുകൾ‌ നിർമ്മിക്കാൻ‌ പ്രാപ്‌തമാണ്.
ക്ലോസ് അപ്പ് ലെൻസ് ഉപയോഗിച്ചുള്ള ചിത്രങ്ങൾക്ക് ഷാർപ്പ്നെസ് കുറവാണെന്നതും ഒരു പ്രശ്നമാണ്.
ഇതും കാണുക ആഴത്തിലുള്ള ഫോക്കസ് എക്സ്ടെൻഷൻ ട്യൂബ് ഫോട്ടോഗ്രാഫിക് ഫിൽട്ടർ പരാമർശങ്ങൾ പുറത്തേക്കുള്ള കണ്ണികൾ Wikimedia Commons has media related to Close-up lenses .
ക്ലോസ് ഫോക്കസ് Archived 2020-10-31 at the Wayback Machine .
ക്ലോസ്-അപ്പ് ലെൻസുകളുടെ സാങ്കേതികത
ക്ലോസ് സാമൽസൺ ഇംഗ്ലീഷ് വിലാസം https://ml.wikipedia.org/wiki/Klaus_Samelson
ക്ലോസ്സ് സാമൽസൺ (ഡിസംബർ 21, 1918 - മേയ് 25, 1980) ഒരു ജർമ്മൻ ഗണിതശാസ്ത്രജ്ഞനായിരുന്നു, ഭൗതികശാസ്ത്രജ്ഞനും, പ്രോഗ്രാമിങ് ഭാഷാ പരിഭാഷയുടെ കമ്പ്യൂട്ടർ പയനിയറും(മുൻഗാമി) കമ്പ്യൂട്ടറുകളിലെ തുടർച്ചയായ സൂത്രവാക്യ വിവർത്തനത്തിനായി പുഷ്-പോപ്പ് സ്റ്റാക്ക് അൽഗോരിതങ്ങൾ നിർമ്മിച്ചയാളുമാണ്.
ബാല്യകാലഘട്ടത്തിൽ ബ്രെസ്ലൗവിൽ താമസിച്ച അദ്ദേഹം, അൽസാസ്-ലൊറെയ്നിലെ സ്ട്രാസ്ബർഗിലാണ് ജനിച്ചത്.
അദ്ദേഹത്തിന്റെ മൂത്ത സഹോദരൻ ഗണിതശാസ്ത്രജ്ഞനായ ഹാൻസ് സാമൽസൺ ആയിരുന്നു.
രാഷ്ട്രീയ സാഹചര്യങ്ങൾ മൂലം മൂന്നിഞ്ചു ലുഡ്വിഗ് മാക്സിമിലിയൻ യൂണിവേഴ്സിറ്റിയിൽ ഗണിതവും ഫിസിക്സും പഠിക്കാൻ അദ്ദേഹം 1946 വരെ കാത്തിരുന്നു.
അവലംബം ↑ Götze, H.; Bauer, and F. L., "Klaus Samelson: geb. 21. 12. 1918, gest. 25. 5. 1980" Archived 2020-01-09 at the Wayback Machine .
, Numerische Mathematik , Volume 36, Number 2, 109, doi : 10.1007/BF01396753 , Springer .
ക്ലോസ്ട്രിഡിയം ബോട്ടുലിനം ഇംഗ്ലീഷ് വിലാസം https://ml.wikipedia.org/wiki/Clostridium_botulinum
ന്യൂറോടോക്സിൻ ബോട്ടുലിനം ഉത്പാദിപ്പിക്കാൻ കഴിവുള്ള ഗ്രാം പോസിറ്റീവ് ബാക്ടീരിയയാണ് ക്ലോസ്ട്രിഡിയം ബോട്ടുലിനം .
ഇത് ദണ്ഡ് ആകൃതിയിലുള്ള, അവായുശ്വസനം നടത്തുന്ന ബാക്ടീരിയയാണ്.
ബോട്ടുലിനം ടോക്സിൻ മനുഷ്യരിലും മറ്റ് മൃഗങ്ങളിലും കടുത്ത പക്ഷാഘാത രോഗത്തിന് കാരണമാകും.
ഇത് മനുഷ്യർക്ക് അറിയപ്പെടുന്ന ഏറ്റവും ശക്തമായ വിഷവസ്തുവാണ്.
ക്ലോസ്ട്രിഡിയം ബോട്ടുലിനം, വൈവിധ്യമാർന്ന രോഗകാരികളായ ബാക്ടീരിയകളാണ്.
ബോട്ടുലിനം ടോക്സിൻ ഉത്പാദിപ്പിക്കാനുള്ള കഴിവ് അനുസരിച്ച് അവയെ തരംതിരിച്ചിട്ടുണ്ട്.
വിവിധതരങ്ങളായ ബോട്ടുലിനം ഉണ്ടാക്കാൻ കഴിവുള്ള ക്ലോസ്ട്രിഡിയം ബോട്ടുലിനം, അനുകൂലമല്ലാത്ത സാഹചര്യങ്ങളിൽ പ്രതിരോധശേഷിയുള്ള എൻ‌ഡോസ്പോറുകൾ ഉൽ‌പാദിപ്പിക്കുന്നു.
അവ സാധാരണയായി മണ്ണിൽ കാണപ്പെടുന്നു, മാത്രമല്ല പ്രതികൂല സാഹചര്യങ്ങളെ അതിജീവിക്കാനും കഴിയും.
ക്ലോസ്ട്രിഡിയം ബോട്ടുലിനം സാധാരണയായി ടിന്നിലടച്ച ഭക്ഷണവുമായി ബന്ധപ്പെട്ടിരിക്കുന്നു.
ബോട്ടുലിനം ടോക്സിൻ
ന്യൂറോടോക്സിൻ ഉൽപാദനം ഈ ഇനത്തിന്റെ ഏകീകൃത സവിശേഷതയാണ്.
എട്ട് തരം വിഷവസ്തുക്കളെ തിരിച്ചറിഞ്ഞിട്ടുണ്ട്.
അവയിൽ പലതും മനുഷ്യരിൽ രോഗത്തിന് കാരണമാകും.
ദഹനനാളത്തിൽ കാണപ്പെടുന്ന എൻസൈമുകൾ നശിപ്പിക്കുന്നതിനെ പ്രതിരോധിക്കും.
എന്നിരുന്നാലും, എല്ലാത്തരം ബോട്ടുലിനം ടോക്സിനും 100 വരെ ചൂടാക്കിയാൽ അതിവേഗം നശിപ്പിക്കപ്പെടുന്നു.
അവലംബം പുറംകണ്ണികൾ പതേമ- ക്ലോസ്ട്രിഡിയം റിസോഴ്സ് നോർ‌വിച്ച് റിസർച്ച് പാർക്കിലെ ക്ലോസ്ട്രിഡിയം ബോട്ടുലിനത്തെക്കുറിച്ചുള്ള നിലവിലെ ഗവേഷണം Archived 2012-02-20 at the Wayback Machine .
ക്ലോർപൈറിഫോസ് ഇംഗ്ലീഷ് വിലാസം https://ml.wikipedia.org/wiki/Chlorpyrifos
ക്ലോർപൈറിഫോസ് ഈഥൈൽ എന്നും അറിയപ്പെടുന്ന ക്ലോർപൈറിഫോസ് ( സിപിഎസ് ), ഒരു ഓർഗാനോഫോസ്ഫേറ്റ് കീടനാശിനിയാണ്.
ഇത് വിളകളിലും മൃഗങ്ങളിലും കെട്ടിടങ്ങളിലും മറ്റ് ക്രമീകരണങ്ങളിലും കീടങ്ങളും പുഴുക്കളും ഉൾപ്പെടെ നിരവധി കീടങ്ങളെ നശിപ്പിക്കാൻ ഉപയോഗിക്കുന്നു.
അസറ്റൈൽ കോളിനെസ്റ്ററേസ് എൻസൈമിനെ തടഞ്ഞുകൊണ്ട് ഇത് പ്രാണികളുടെ നാഡീവ്യവസ്ഥയിൽ പ്രവർത്തിക്കുന്നു.
ക്ലോർപൈറിഫോസിന് 1966 ൽ ഡൗ കെമിക്കൽ കമ്പനി പേറ്റന്റ് നേടി.
1999 ലെ നിശിത വിഷാംശ വിവരങ്ങളുടെ അടിസ്ഥാനത്തിൽ ലോകാരോഗ്യ സംഘടന ക്ലോർപൈറിഫോസിനെ മനുഷ്യർക്ക് (ക്ലാസ് II) മിതമായ അപകടകാരിയായ രാസപദാർഥമായി കണക്കാക്കുന്നു.
ശുപാർശ ചെയ്യപ്പെടുന്ന അളവുകളെ മറികടക്കുന്ന എക്സ്പോഷർ ന്യൂറോളജിക്കൽ ഇഫക്റ്റുകൾ, സ്ഥിരമായ വികസന വൈകല്യങ്ങൾ, ഓട്ടോ ഇമ്യൂൺ വൈകല്യങ്ങൾ എന്നിവയുമായി ബന്ധപ്പെട്ടിരിക്കുന്നു.
ഇതിൻ്റെ ഗർഭകാല എക്സ്പോഷർ കുട്ടികളുടെ മാനസിക വളർച്ചയെ ദോഷകരമായി ബാധിക്കും.
യുണൈറ്റഡ് കിംഗ്ഡത്തിൽ , ക്ലോർപൈറിഫോസിന്റെ ഉപയോഗം 2016 ഏപ്രിൽ 1 മുതൽ നിരോധിച്ചിരിക്കുകയാണ് (ഒരു ചെറിയ ഒഴിവുകൾ ഒഴികെ).
2020-ലെ കണക്കനുസരിച്ച്, ക്ലോർപൈറിഫോസും ക്ലോർപൈറിഫോസ്-മീഥൈലും യൂറോപ്യൻ യൂണിയനിലുടനീളം നിരോധിച്ചിരിക്കുന്നു, അവിടെ അവ മേലിൽ ഉപയോഗിക്കാൻ പാടില്ല.
സ്റ്റോക്ക്ഹോം കൺവെൻഷൻ ഓൺ പെർസിസ്റ്റന്റ് ഓർഗാനിക് പൊള്യൂട്ടൻ്റ് -ന് കീഴിൽ ക്ലോർപൈറിഫോസിനെ സ്ഥിരമായ ജൈവ മലിനീകരണമായി പട്ടികപ്പെടുത്താൻ യൂറോപ്യൻ യൂണിയൻ അപേക്ഷിച്ചു.
2021 ഓഗസ്റ്റ് 18 മുതൽ, യുണൈറ്റഡ് സ്റ്റേറ്റ്സിലെ ഭക്ഷ്യവിളകളിൽ ക്ലോർപൈറിഫോസ് ഉപയോഗിക്കുന്നത് നിരോധിക്കുന്നതായി യുഎസ് എൻവയോൺമെന്റൽ പ്രൊട്ടക്ഷൻ ഏജൻസി (ഇപിഎ) പ്രഖ്യാപിച്ചു.
ക്ലോർപൈറിഫോസിന്റെ ഭൂരിഭാഗം ഗാർഹിക ഉപയോഗങ്ങളും 2001 മുതൽ യുഎസിലും കാനഡയിലും നിരോധിച്ചിരുന്നു.
ഇത് കൂടാതെ മറ്റ് നിരവധി രാജ്യങ്ങളിലും അധികാരപരിധിയിലും ഇത് നിരോധിച്ചിരിക്കുന്നു.
3,5,6-ട്രൈക്ലോറോ-2-പിരിഡിനോൾ (TCPy) ( 1 ) O , O - ഡൈ ഈതൈൽ ഫോസ് ഫോറോക്ലോറിഡോതയോവേറ്റുമായി ( 2 ) പ്രതിപ്രവർത്തിച്ചാണ് ക്ലോർപൈറിഫോസിന്റെ ( 3 ) വ്യാവസായിക സമന്വയം നിർമ്മിക്കുന്നത്: ക്ലോർപൈറിഫോസിന്റെ വ്യാവസായിക സമന്വയം ഉപയോഗം യുഎസ്എയിലെ ഉപയോഗം
കാർഷിക, പാർപ്പിട, വാണിജ്യ ക്രമീകരണങ്ങളിൽ പ്രാണികളെ നിയന്ത്രിക്കാൻ ലോകത്തെ നൂറോളം രാജ്യങ്ങളിൽ ക്ലോർപൈറിഫോസ് ഉപയോഗിച്ചിരുന്നു.
റെസിഡൻഷ്യൽ ആപ്ലിക്കേഷനുകളിൽ ഇതിന്റെ ഉപയോഗം ഒന്നിലധികം രാജ്യങ്ങളിൽ നിയന്ത്രിച്ചിരിക്കുന്നു.
ഡൗ പറയുന്നതനുസരിച്ച്, ക്ലോർപൈറിഫോസ് ഏകദേശം 100 രാജ്യങ്ങളിൽ ഉപയോഗത്തിനായി രജിസ്റ്റർ ചെയ്തിട്ടുണ്ട്, ഇത് പ്രതിവർഷം ഏകദേശം 8.5 ദശലക്ഷക്കണക്കിന് ഏക്കർ വിളകളിലേക്ക് പ്രയോഗിക്കുന്നു.
ഏറ്റവും കൂടുതൽ ഉപയോഗമുള്ള വിളകളിൽ പരുത്തി, ചോളം , ബദാം , ഓറഞ്ച്, വാഴ, ആപ്പിൾ എന്നിവയുൾപ്പെടെയുള്ള നാണ്യവിളകളും ഫലവൃക്ഷങ്ങളും ഉൾപ്പെടുന്നു.
ക്ലോർപൈറിഫോസ് ആദ്യമായി 1965-ൽ യുണൈറ്റഡ് സ്റ്റേറ്റ്സിൽ മണ്ണിലെ പ്രാണികളുടെ നിയന്ത്രണത്തിനായി രജിസ്റ്റർ ചെയ്തു.
റസിഡൻഷ്യൽ ക്രമീകരണങ്ങളിലും ഗോൾഫ് കോഴ്‌സ് ടർഫിലും ഘടനാപരമായ ടെർമൈറ്റ് കൺട്രോൾ ഏജന്റായും കൃഷിയിലും ഈ രാസവസ്തു വ്യാപകമായി ഉപയോഗിച്ചു.
ക്ലോർപൈറിഫോസിന്റെ ഭൂരിഭാഗം പാർപ്പിട ഉപയോഗവും യുണൈറ്റഡ് സ്റ്റേറ്റ്സിൽ ഇപ്പോൽ അവസാനിപ്പിച്ചിരിക്കുകയാണ്; എന്നിരുന്നാലും, കാർഷിക ഉപയോഗം സാധാരണമായി തുടരുന്നു.
1987 നും 1998 നും ഇടയിൽ യുഎസിൽ പ്രതിവർഷം 21 ദശലക്ഷം പൗണ്ട് ക്ലോർപൈറിഫോസ് ഉപയോഗിച്ചതായി EPA കണക്കാക്കുന്നു.
8 മുതൽ 11 ദശലക്ഷം പൗണ്ട് വരെ പ്രയോഗിച്ച 2001-ൽ, അമേരിക്കയിൽ ഉപയോഗിക്കുന്ന കീടനാശിനികളിൽ ക്ലോർപൈറിഫോസ് 15-ാം സ്ഥാനത്തെത്തിയിരുന്നു.
2007-ൽ, അമേരിക്കയിൽ കാർഷിക മേഖലയിൽ ഉപയോഗിക്കുന്ന കീടനാശിനി ചേരുവകളിൽ ഇത് 14-ാം സ്ഥാനത്തെത്തി.
ആപ്ലിക്കേഷൻ
ക്ലോർപൈറിഫോസ് സാധാരണയായി 23.5% അല്ലെങ്കിൽ 50% ദ്രാവക സാന്ദ്രതയായാണ് വിതരണം ചെയ്യുന്നത്.
ഡയറക്ട്-സ്പ്രേ പിൻ പോയിന്റ് പ്രയോഗത്തിന് ശുപാർശ ചെയ്യുന്ന സാന്ദ്രത 0.5% ആണ്, വൈഡ് ഏരിയ ആപ്ലിക്കേഷനിൽ 0.03-0.12% മിശ്രിതം ശുപാർശ ചെയ്യുന്നു (യുഎസ്).
കൈനറ്റിക്സ്
ക്ലോർപൈറിഫോസ് പല വഴികളിലൂടെ പ്രാണികളിലേക്ക് പ്രവേശിക്കുന്നു.
സൈമണും സഹപ്രവർത്തകരും 1998 ൽ പ്രധാനമായും ഇലകൾ ഭക്ഷിക്കുന്നതിലൂടെ അത് പ്രാണികലുടെ ശരീരത്തിൽ എത്തുന്നതായി പ്രസ്താവിച്ചു.
ദഹനവ്യവസ്ഥ, ചർമ്മം , ശ്വസനവ്യവസ്ഥയുടെ ചർമ്മം എന്നിവയിലൂടെയും ഇത് പ്രവേശിക്കുന്നതായി അവർ കണ്ടെത്തുന്നു.
പ്രവർത്തന മെക്കാനിസം
മറ്റ് ഓർഗാനോഫോസ്ഫേറ്റ് കീടനാശിനികൾ പോലെ, ക്ലോർപൈറിഫോസ് അസറ്റൈൽകോളിനെസ്റ്ററേസ് ഇൻഹിബിറ്റർ ആയി പ്രവർത്തിക്കുന്നു.
മനുഷ്യരിലെ ആരോഗ്യ പ്രത്യാഘാതങ്ങൾ
ക്ലോർപൈറിഫോസ് എക്സ്പോഷർ ഉയർന്ന അളവിൽ ആയാൽ നിശിത വിഷബാധയിലേയ്ക്ക് നയിച്ചേക്കാം.
മനുഷ്യരിൽ നിശിതമായ വിഷബാധയെ തുടർന്നോ അല്ലെങ്കിൽ കുറഞ്ഞ ഡോസിൻ്റെ ദീർഘകാല എക്സ്പോഷർ മൂലമോ സ്ഥിരമായ ആരോഗ്യ പ്രത്യാഘാതങ്ങൾ ഉണ്ടാകുന്നു, കൂടാതെ വളരെ ചെറിയ അളവിൽ പോലും ഗർഭസ്ഥ ശിശുക്കളിലും കുട്ടികളിലും വികസന പ്രശ്നങ്ങൾ ഉണ്ടാക്കുന്നു.
ഗുരുതരമായ ആരോഗ്യ പ്രത്യാഘാതങ്ങൾ
ഗുരുതരമായ പ്രത്യാഘാതങ്ങൾക്ക്, ലോകാരോഗ്യ സംഘടന ക്ലോർപൈറിഫോസിനെ 'ക്ലാസ് II: മിതമായ അപകടകാരി' ആയി തരംതിരിക്കുന്നു.
പരീക്ഷണ മൃഗങ്ങളിൽ വായിലൂടെയുള്ള ലീതൽ ഡോസ് 50 32 മുതൽ 1000 മില്ലിഗ്രാം/കിലോ വരെയാണ്.
എലികളിലെ ഡെർമൽ LD50 2000-മില്ലിഗ്രാം/കിലോ ൽ കൂടുതലാണ്, മുയലുകളിൽ ഇത് 1000 മുതൽ 2000 മില്ലിഗ്രാം/കിലോ വരെയാണ്.
എലികളിലെ ക്ലോർപൈറിഫോസിന്റെ 4 മണിക്കൂർ ഇൻഹാലേഷൻ LC50 200-മില്ലിഗ്രാം/കിലോ 3 ൽ കൂടുതലാണ്.
അക്യൂട്ട് എക്സ്പോഷറിന്റെ (തീവ്ര വിഷബാധ) ലക്ഷണങ്ങൾ
തീവ്രമായ വിഷബാധ പ്രധാനമായും അസറ്റൈൽകോളിൻ ന്യൂറോ ട്രാൻസ്മിഷൻ പാതയിലെ ഇടപെടലിന്റെ ഫലമായാണ് സംഭവിക്കുന്നത്, ഇത് ന്യൂറോ മസ്കുലർ ലക്ഷണങ്ങളിലേക്ക് നയിക്കുന്നു.
താരതമ്യേന നേരിയ വിഷബാധ കണ്ണിൽ നിന്ന് വെള്ളം വരിക, കൂടിയ ഉമിനീർ, വിയർപ്പ്, ഓക്കാനം, തലവേദന എന്നിവയ്ക്ക് കാരണമാകും.
ഇന്റർമീഡിയറ്റ് എക്സ്പോഷർ പേശിവലിവ് അല്ലെങ്കിൽ ബലഹീനത, ഛർദ്ദി അല്ലെങ്കിൽ വയറിളക്കം, കാഴ്ചക്കുറവ് എന്നിവയിലേക്ക് നയിച്ചേക്കാം.
കഠിനമായ വിഷബാധയുടെ ലക്ഷണങ്ങൾ, അപസ്മാരം, അബോധാവസ്ഥ, പക്ഷാഘാതം, ശ്വാസകോശത്തിന്റെ തകരാറുമൂലം ശ്വാസംമുട്ടൽ എന്നിവയാണ്.
കുട്ടികൾക്ക് വിറയലിനേക്കാൾ പേശികളുടെ ബലഹീനത, വിയർപ്പിനെക്കാളും കണ്ണുനീരിനെക്കാളും അമിതമായ ഉമിനീർ; ഉറക്കം അല്ലെങ്കിൽ കോമ എന്നിവ സംഭവിക്കാൻ സാധ്യതയുണ്ട്.
അക്യൂട്ട് എക്സ്പോഷറിന്റെ (തീവ്ര വിഷബാധ) ആവൃത്തി
തീവ്ര വിഷബാധ മിക്കവാറും ചെറുകിട കർഷകരെ ബാധിക്കുന്നു.
ഏഷ്യയിലെ കാർഷിക മേഖലകളിലാണ് ഏറ്റവും സാധാരണമായി ഇത് സംഭവിക്കുന്നത്.
വിഷബാധയ്ക്ക് കാരണം തൊഴിൽപരമായതോ ആകസ്മികമായതോ ആയ എക്സ്പോഷർ ആകാം.
ആഗോളതലത്തിൽ സംഭവിക്കുന്ന ക്ലോർപൈറിഫോസ് വിഷബാധയുടെ കൃത്യമായ എണ്ണം ഇപ്പൊഴും ലഭ്യമല്ല.
പ്രതിവർഷം 200,000+ ആത്മഹത്യകളിൽ കീടനാശിനികൾ ഉപയോഗിക്കുന്നു, ഇതിൽ പതിനായിരക്കണക്കിന് പേർ ക്ലോർപൈറിഫോസ് ആണ് ഉപയോഗിക്കുന്നത്.
ഏഷ്യയിലെ ഗ്രാമങ്ങളിൽ ഉള്ളിൽ കഴിക്കുന്ന കീടനാശിനികളുടെ മൂന്നിൽ രണ്ട് ഭാഗവും ഓർഗാനോഫോസ്ഫേറ്റുകളാണെന്ന് കരുതപ്പെടുന്നു.
സ്വയം കഴിച്ച് അപകടമുണ്ടാക്കാൻ ഉപയോഗിക്കുന്ന കീടനാശിനികളിൽ ഒന്നാണ് ക്ലോർപൈറിഫോസ്.
യുഎസ് ദേശീയ കീടനാശിനി ഇൻഫർമേഷൻ സെന്ററിൽ റിപ്പോർട്ട് ചെയ്യപ്പെട്ടത് പ്രകാരം യുഎസിൽ, ക്ലോർപൈറിഫോസ് എക്സ്പോഷർ സംഭവങ്ങളുടെ എണ്ണം 2000-ൽ 200-ൽ അധികം ആയിരുന്നത്, ഗാർഹിക ഉപയോഗ നിരോധനത്തിന് ശേഷം 2003-ൽ 50-ൽ താഴെയായി കുറഞ്ഞു.
വിഷബാധ അട്രോപിൻ ഉപയോഗിച്ചും ഒരേസമയം പ്രാലിഡോക്സിം പോലുള്ള ഓക്സിമുകൾ ഉപയോഗിച്ചും ചികിത്സിക്കുന്നു.
കീടനാശിനിയുടെ ആഘാതം കുറയ്ക്കുന്ന അസറ്റൈൽകോളിനെ മസ്കറിനിക് റിസപ്റ്ററുകളുമായി ബന്ധിപ്പിക്കുന്നതിൽ നിന്ന് അട്രോപിൻ തടയുന്നു.
എന്നിരുന്നാലും, നിക്കോട്ടിനിക് റിസപ്റ്ററുകളിലെ അസറ്റൈൽകോളിനെ അട്രോപിൻ ബാധിക്കില്ല, അതിനാൽ ഇത് ഒരു ഭാഗിക ചികിത്സയാണ്.
അസറ്റൈൽകോളിനെസ്റ്ററേസ് വീണ്ടും സജീവമാക്കാൻ ഉദ്ദേശിച്ചുള്ളതാണ് പ്രാലിഡോക്സിം, എന്നാൽ ഓക്സിം ചികിത്സയുടെ പ്രയോജനം ചോദ്യം ചെയ്യപ്പെടുന്നു.
ഒരു റാൻഡമൈസ്ഡ് കൺട്രോൾഡ് ട്രയൽ (RCT) കുറഞ്ഞ ഡോസുകളേക്കാൾ ഉയർന്ന ഡോസിലുള്ള പ്രാലിഡോക്സിമിന്റെ ഉപയോഗത്തെ പിന്തുണച്ചു.
ക്ലോർപൈറിഫോസ് രോഗികളിൽ ഉൾപ്പെടെ, സ്വയം വിഷം കഴിച്ച രോഗികളെ ചികിത്സിക്കുന്നതുമായി ബന്ധപ്പെട്ട, ഒരു റാൻഡമൈസ്ഡ് കൺട്രോൾഡ് ട്രയൽ പ്രാലിഡോക്സിമിന്റെ ഒരു ഗുണവും കണ്ടെത്തിയില്ല.
വിനോദസഞ്ചാരികളുടെ മരണങ്ങൾ
2011-ൽ തായ്‌ലൻഡിലെ ചിയാങ് മായിൽ മയോകാർഡിറ്റിസ് ബാധിച്ച് മരിച്ച നിരവധി വിനോദസഞ്ചാരികളുടെ മരണത്തിന് കാരണമായി ന്യൂസിലൻഡ് ശാസ്ത്രജ്ഞർ പറഞ്ഞത് ക്ലോർപൈറിഫോസ് വിഷബാധയെയാണ്.
എന്നാൽ തായ് അന്വേഷകർ ഈ വിഷയത്തിൽ ഒരു നിഗമനത്തിലെത്തിയില്ല, അവർ ക്ലോർപൈറിഫോസ് ഇതിന് ഉത്തരവാദിയല്ലെന്നും മരണങ്ങളുമായി അതിന് ബന്ധമില്ലെന്നും വാദിക്കുന്നു.
ദീർഘകാല എക്സ്പോഷർ വളർച്ച
എപ്പിഡെമിയോളജിക്കൽ, പരീക്ഷണാത്മക മൃഗ പഠനങ്ങൾ സൂചിപ്പിക്കുന്നത് ശിശുക്കളും കുട്ടികളും മുതിർന്നവരേക്കാൾ കുറഞ്ഞ ഡോസ് എക്സ്പോഷറിൽ നിന്നുള്ള പ്രത്യാഘാതങ്ങൾക്ക് കൂടുതൽ സാധ്യതയുള്ളവരാണെന്നാണ്.
മസ്തിഷ്കത്തിലെ വൈജ്ഞാനിക പ്രവർത്തനങ്ങളെ ക്ലോർപൈറിഫോസ് പ്രതികൂലമായി ബാധിക്കുമെന്ന് പറയുന്നു.
ക്ലോർപൈറിഫോസും അതിന്റെ മെറ്റബോളിറ്റുകളും നിർവീര്യമാക്കാനുള്ള കഴിവ് ശിശുക്കൾക്ക് കുറവാണ്.
അവയവങ്ങളുടെ പക്വത കാരണം ഈ സംയുക്തങ്ങളുടെ രാസവിനിമയത്തിൽ കൗമാരക്കാർ മുതിർന്നവരിൽ നിന്ന് വ്യത്യസ്തരാണെന്ന് അഭിപ്രായപ്പെടുന്നു.
മൃഗങ്ങളുടെ പരീക്ഷണങ്ങളിൽ നിരീക്ഷിച്ചതുപോലെ, ഇത് നാഡീവ്യവസ്ഥയുടെ വികസന പ്രക്രിയകളിൽ തടസ്സമുണ്ടാക്കുന്നു.
മസ്തിഷ്കത്തിന്റെ വികാസത്തെ സഹായിക്കുന്ന അവശ്യ ജീനുകളുടെ പ്രകടനത്തെ ക്ലോർപൈറിഫോസ് മാറ്റുന്നുവെന്ന് കാണിക്കുന്ന നിരവധി പഠനങ്ങൾ മൃഗങ്ങളിൽ നിരീക്ഷിക്കപ്പെട്ടിട്ടുണ്ട്.
ഹ്യൂമൻ സ്റ്റഡീസ് : ഒന്നിലധികം എപ്പിഡെമിയോളജിക്കൽ പഠനങ്ങളിൽ, ഗർഭാവസ്ഥയിലോ കുട്ടിക്കാലത്തോ ഉള്ള ക്ലോർപൈറിഫോസ് എക്സ്പോഷർ, കുറഞ്ഞ ജനനഭാരം, മന്ദഗതിയിലുള്ള മോട്ടോർ വികസനം, ശ്രദ്ധ പ്രശ്നങ്ങൾ തുടങ്ങിയ ന്യൂറോളജിക്കൽ മാറ്റങ്ങളുമായി ബന്ധപ്പെട്ടിരിക്കുന്നു എന്ന് കണ്ടെത്തിയിട്ടുണ്ട്.
ജനനത്തിനു മുമ്പുള്ള ക്ലോർപൈറിഫോസിന്റെ എക്സ്പോഷർ ചരിത്രം ഉള്ള കുട്ടികളിൽ കുറഞ്ഞ ഐക്യു പ്രശ്നം ഉണ്ടെന്ന് തെളിയിക്കപ്പെട്ടിട്ടുണ്ട്.
അവർക്ക് ഓട്ടിസം, ശ്രദ്ധക്കുറവ് പ്രശ്നങ്ങൾ, വികസന വൈകല്യങ്ങൾ എന്നിവ ഉണ്ടാകാനുള്ള ഉയർന്ന സാധ്യതയുണ്ടെന്നും തെളിയിക്കപ്പെട്ടിട്ടുണ്ട്.
ജനനത്തിനു മുമ്പുള്ള ക്ലോർപൈറിഫോസിന്റെ എക്സ്പോഷർ ചരിത്രം ഉള്ള കുട്ടികളിൽ ഉണ്ടാകുന്ന ന്യൂറോളജിക്കൽ തകരാറുകൾക്കായി 7 വയസ്സുള്ള കുട്ടികളുടെ ഒരു പഠനം നടത്തി.
പഠനത്തിൽ കുട്ടികൾക്ക് വർക്കിംഗ് മെമ്മറിയിലും ഫുൾ സ്കെയിൽ ഇന്റലിജൻസ് ക്വാട്ടന്റിലും (ഐക്യു) കുറവുണ്ടെന്ന് കണ്ടെത്തി.
ചൈനീസ് ശിശുക്കളുടെ ഒരു പഠനത്തിൽ, ക്ലോർപൈറിഫോസുമായി സമ്പർക്കം പുലർത്തുന്നവരിൽ അനൈശ്ചിക ചേഷ്ടകൾ, ചലനം, ഇറുക്കിപ്പിടിക്കൽ തുടങ്ങിയ മോട്ടോർ പ്രവർത്തനങ്ങളിൽ 9 മാസത്തിനുള്ളിൽ മറ്റുല്ലവരുമായി താരതമ്യപ്പെടുത്തുമ്പോൾ ഗണ്യമായ കുറവുണ്ടായി കണ്ടെത്തി.
പൊതുവെ ഓർഗാനോഫോസ്ഫേറ്റ് കീടനാശിനികളുടെ എക്സ്പോഷർ കുട്ടികളുടെ വൈജ്ഞാനിക, പെരുമാറ്റ, മോട്ടോർ പ്രകടനത്തിലെ മാറ്റങ്ങളുമായി കൂടുതലായി ബന്ധപ്പെട്ടിരിക്കുന്നു.
ശിശുക്കളായ ആൺകുട്ടികളേക്കാൾ ഓർഗാനോഫോസ്ഫേറ്റ് കീടനാശിനികളുടെ ദോഷകരമായ പ്രത്യാഘാതങ്ങൾക്ക് പെൺകുട്ടികൾ കൂടുതൽ ഇരയാകുന്നതായും കാണിക്കുന്നു.
മൃഗ പരീക്ഷണങ്ങൾ : എലികളിൽ നടത്തിയ പരീക്ഷണങ്ങളിൽ, ക്ലോർപൈറിഫോസിൻ്റെ ആദ്യകാല, ഹ്രസ്വകാല ലോ-ഡോസ് എക്സ്പോഷർ ശാശ്വത നാഡീസംബന്ധമായ മാറ്റങ്ങൾക്ക് കാരണമായതായും, മോട്ടോർ കഴിവുകളേക്കാൾ അവ ഇമോശണൽ പ്രോസസ്സിംഗിലും അറിവിലും വലിയ സ്വാധീനം ചെലുത്തിയതായും കണ്ടെത്തി.
അത്തരം എലികൾ വിഷാദരോഗവും ഉത്കണ്ഠ കുറവുമുള്ള പെരുമാറ്റം പ്രകടിപ്പിക്കുന്നു.
എലികളിൽ, തലച്ചോറിലെ ലൈംഗിക വ്യത്യാസങ്ങൾ വികസിക്കുന്ന കാലഘട്ടത്തിൽ ഇത് ഏറ്റവും കൂടിയ ന്യൂറോടോക്സിക് ഇഫക്റ്റുകൾ ഉണ്ടാക്കുന്നു.
എക്സ്പോഷർ സാധാരണ ലിംഗ വ്യത്യാസങ്ങൾ കുറയ്ക്കുന്നതിലേക്കോ വിപരീതമാക്കുന്നതിലേക്കോ നയിക്കുന്നു.
എലിയുടെ ജീവിതത്തിന്റെ തുടക്കത്തിലോ മുതിർന്നവരിലോ കുറഞ്ഞ അളവിൽ ക്ലോർപൈറിഫോസ് എക്സ്പോഷർ ചെയ്യുന്നത് അവയുടെ മെറ്റബോളിസത്തെയും ശരീരഭാരത്തെയും ബാധിക്കുന്നു.
ഈ എലികൾ വർദ്ധിച്ച ശരീരഭാരവും കരൾ പ്രവർത്തനത്തിലെ മാറ്റങ്ങളും പ്രീ ഡയബറ്റിസിന് സമാനമായ രാസ സൂചകങ്ങളും കാണിക്കുന്നു, ഇത് സൈക്ലിക് എഎംപി സിസ്റ്റത്തിലെ മാറ്റങ്ങളുമായി ബന്ധപ്പെട്ടിരിക്കുന്നു.
സീബ്രാ മത്സ്യങ്ങലിലെ പരീക്ഷണങ്ങൾ അതിജീവനത്തിനും പ്രത്യുൽപാദന പ്രക്രിയകൾക്കും മോട്ടോർ പ്രവർത്തനത്തിനും കാര്യമായ ദോഷങ്ങൾ കാണിച്ചു.
വ്യത്യസ്ത ഡോസുകൾ നൽകി 90 ദിവസത്തിന് ശേഷം ഭ്രൂണങ്ങളുടെ മരണനിരക്ക് 30%-100% ആയി.
ഭ്രൂണങ്ങളിൽ മൈറ്റോസിസ് കുറയുന്നതായും അതിന്റെ ഫലമായി മരണനിരക്ക് അല്ലെങ്കിൽ വൈകല്യങ്ങൾ ഉണ്ടാവുന്നതയും കാണിക്കുന്നു.
സാധാരണയായി ഉപയോഗിക്കുന്ന മറ്റൊരു ഓർഗാനോഫോസ്ഫേറ്റ് കീടനാശിനിയായ ഡയസിനോണിനേക്കാൾ ക്ലോർപൈറിഫോസിന് ഭ്രൂണങ്ങളെ കൂടുതൽ ബാധിച്ച് ഗുരുതരമായ രൂപ വൈകല്യങ്ങളും മരണനിരക്കും ഉണ്ടാക്കുന്നുവെന്ന് ഇതേ പഠനം കാണിച്ചു.
അക്യൂട്ട് എക്സ്പോഷർ അല്ലെങ്കിൽ ആവർത്തിച്ചുള്ള ലോ-ഡോസ് എക്സ്പോഷർ എന്നിവയ്ക്ക് ശേഷം മുതിർന്നവർക്ക് നീണ്ടുനിൽക്കുന്ന ആരോഗ്യപ്രശ്നങ്ങൾ ഉണ്ടായേക്കാം.
കർഷകത്തൊഴിലാളികൾക്കിടയിൽ, ക്ലോർപൈറിഫോസ് ശ്വാസനാളത്തിന്റെ തടസ്സം ഉണ്ടാക്കുന്നത് കാരണം ശ്വാസോച്ഛ്വാസം ചെയ്യുമ്പോൾ വിസിൽ പോലെ ശബ്ദം ഉണ്ടാകാനുള്ള സാധ്യത ചെറുതായി വർദ്ധിപ്പിക്കുന്നു.
പഠിച്ച 50 ഫാം കീടനാശിനികളിൽ, ക്ലോർപൈറിഫോസ് ശ്വാസകോശ അർബുദ സാധ്യതയുമായി ബന്ധപ്പെട്ടിരിക്കുന്നു.
ക്ലോർപൈറിഫോസ് മീഥൈൽ
ഡൗ കെമിക്കൽ കമ്പനി 1966-ൽ കുറഞ്ഞ അക്യൂട്ട് ടോക്സിസിറ്റി (WHO ക്ലാസ് III) ഉള്ള ക്ലോർപൈറിഫോസ് മീഥൈൽ വികസിപ്പിച്ചെടുത്തു, എന്നാൽ ഇത് ഇപ്പോൾ വാണിജ്യ ഉപയോഗത്തിലില്ല.
തന്മാത്ര ക്ലോർപൈറിഫോസ് ഈഥൈലിന് സമാനമാണ്, എന്നാൽ O,O ഡൈമെഥൈൽ ചെയിൻ ആണ്.
ഇതിൻറെ നിർദ്ദിഷ്ട ആപ്ലിക്കേഷനുകളിൽ വെക്റ്റർ നിയന്ത്രണം ഉൾപ്പെടുന്നു.
മനുഷ്യ എക്സ്പോഷർ
ക്ലോർപൈറിഫോസ്, കഴിക്കുന്നത് വഴി (ഉദാ. സംസ്കരിച്ച ഉൽപ്പന്നങ്ങളിലെ അവശിഷ്ടങ്ങൾ, കുടിവെള്ളം), ശ്വസിക്കുന്നതിലൂടെ (പ്രത്യേകിച്ച് ഇൻഡോർ വായു), അല്ലെങ്കിൽ ആഗിരണം (അതായത്, ചർമ്മത്തിലൂടെ) വഴി മനുഷ്യ ശരീരത്തിൽ എത്താം.